62018CO0439_INF
Определение на Съда (седми състав) от 15 октомври 2019 г. — AEAT (Изчисляване на трудовия стаж на работниците на непълно работно време от вертикален цикличен тип)
(Съединени дела C‑439/18 и C‑472/18) (
1
)
„Преюдициално запитване — Социална политика — Директива 97/81/ЕО — Рамково споразумение за работа при непълно работно време — Клауза 4 — Работници от мъжки и от женски пол — Принцип на равните възможности и равното третиране на мъжете и жените в областта на заетостта и професиите — Директива 2006/54/ЕО — Член 14, параграф 1 — Работник на непълно работно време от вертикален цикличен тип — Признаване на трудовия стаж — Начин на изчисляване на премиите за всеки три години прослужено време — Изключване на периодите, през които не е полаган труд“
1.
Право на Съюза — Принципи — Основни права — Социални права — Условия за наемане на работа — Забрана на дискриминацията спрямо работниците на непълно работно време — Обхват
(клауза 4 от приложението към Директива 97/81 на Съвета)
(вж. т. 30)
2.
Социална политика — Рамково споразумение за работа при непълно работно време, сключено между Европейската конфедерация на профсъюзите (ЕКП), Съюза на конфедерациите на индустриалците и на работодателите в Европа (UNICE) и Европейския център на предприятията с държавно участие (CEEP) — Директива 97/81 — Условия за наемане на работа — Понятие — Премия за прослужено време — Включване
(клауза 4 от приложението към Директива 97/81 на Съвета)
(вж. т. 31)
3.
Социална политика — Рамково споразумение за работа при непълно работно време, сключено между Европейската конфедерация на профсъюзите (ЕКП), Съюза на конфедерациите на индустриалците и на работодателите в Европа (UNICE) и Европейския център на предприятията с държавно участие (CEEP) — Директива 97/81 — Обективни причини, обосноваващи различно третиране — Понятие — Критерии, които следва да бъдат взети предвид
(клауза 4, точка 1 от приложението към Директива 97/81 на Съвета)
(вж. т. 46 и 47)
4.
Социална политика — Рамково споразумение за работа при непълно работно време, сключено между Европейската конфедерация на профсъюзите (ЕКП), Съюза на конфедерациите на индустриалците и на работодателите в Европа (UNICE) и Европейския център на предприятията с държавно участие (CEEP) — Директива 97/81 — Забрана на дискриминацията спрямо работниците на непълно работно време — Работници от мъжки и от женски пол — Достъп до заетост и условия на труд — Равно третиране — Директива 2006/54 — Национална правна уредба, съгласно която периодите, през които не е полаган труд, не се вземат предвид при изчисляването на необходимия трудов стаж за получаването на тригодишните премии само за работниците на непълно работно време от вертикален цикличен тип — Недопустимост
(член 14, параграф 1 от Директива 2006/54 на Европейския парламент и на Съвета; клауза 4, точки 1 и 2 от приложението към Директива 97/81 на Съвета)
(вж. т. 38, 42, 43, 48—51, 58, 59 и 61—63 и диспозитива)
Диспозитив
Клауза 4, параграфи 1 и 2 от Рамковото споразумение за работа при непълно работно време, което се съдържа в приложение към Директива 97/81/ЕО на Съвета от 15 декември 1997 година относно Рамково споразумение за работа при непълно работно време, сключено между Съюза на конфедерациите на индустриалците и на работодателите в Европа (UNICE), Европейския център на предприятията с държавно участие (CEEP) и Европейската конфедерация на профсъюзите (ЕКП), както и член 14, параграф 1 от Директива 2006/54/ЕО на Европейския парламент и на Съвета от 5 юли 2006 година за прилагането на принципа на равните възможности и равното третиране на мъжете и жените в областта на заетостта и професиите трябва да се тълкуват в смисъл, че не допускат национална правна уредба и практика на предприятие като разглежданите в главното производство, доколкото при изчисляването на трудовия стаж, необходим за получаване на премии на всеки три години като допълнителното възнаграждение, за работниците на непълно работно време от вертикален цикличен тип те вземат предвид само действително положения труд и по този начин изключват периодите, в които не е полаган труд, докато за работниците на пълно работно време не се прилага подобна правна уредба, нито подобна практика.
(
1
)	ОВ C 373, 15.10.2018 г.